Document ID: 31999D0547

Komisijos sprendimas
1999 m. liepos 14 d.
iš dalies keičiantis Sprendimus 94/432/EB ir 94/433/EB, nustatančius išsamias Tarybos direktyvų 93/24/EEB ir 93/24/EEB taikymo taisykles dėl kiaulių ir galvijų populiacijos bei produkcijos atliktinų statistinių tyrimų
(pranešta dokumentu Nr. C(1999) 2080)
(tekstas svarbus EEE)
(1999/547/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. birželio 1 d. Tarybos direktyvą 93/23/EEB dėl statistinių tyrimų, kurie turi būti atlikti kiaulių produkcijos srityje [1], su paskutiniais pakeitimais, padarytais Direktyva 97/77/EB [2], ypač į jos 6 straipsnio 2 ir 3 dalis,
atsižvelgdama į 1993 m. birželio 1 d. Tarybos direktyvą 93/24/EB dėl statistinių tyrimų, kurie turi būti atlikti galvijininkystės srityje [3], su paskutiniais pakeitimais, padarytais Direktyva 97/77/EB, ypač į jos 1 straipsnio 2 ir 3 dalis,
(1) Kadangi Komisijos sprendimai 94/432/EB [4] ir 94/433/EB [5] su pakeitimais, padarytais Sprendimu 95/380/EB [6] ir Sprendimu 99/47/EB [7], nustato išsamias Tarybos direktyvų 93/23/EEB ir 93/24/EEB taikymo taisykles;
(2) Kadangi valstybėms narėms jų prašymu gali būti leidžiama pateikti galutinius balandžio ar gegužės/birželio arba rugpjūčio mėn. kiaulių tyrimų rezultatus pagal regionus;
(3) Kadangi valstybėms narėms, kuriose galvijų populiacija yra mažesnė nei 1,5 mln., jų prašymu gali būti leidžiama visiškai atsisakyti vieno iš dviejų, gegužės/birželio arba lapkričio/gruodžio mėn., tyrimų;
(4) Kadangi Belgija ir Graikija pateikė prašymus pirmiau minėtam leidimui gauti;
(5) Kadangi šiame sprendime numatytos priemonės atitinka Žemės ūkio statistinių duomenų nuolatinio komiteto, įkurto Tarybos sprendimu 72/279/EEB [8], nuomonę,
PRIĖMĖ ŠĮ SPRENDIMĄ:
1 straipsnis
Sprendimas 94/432/EB iš dalies keičiamas taip:
IV priedo d punkte po antrašte "gegužė/birželis", įrašomas žodis "Belgija".
2 straipsnis
Sprendimas 94/433/EB iš dalies keičiamas taip:
V priedo b punkte po antrašte "lapkritis/gruodis" išbraukiamas žodis "Graikija", po antrašte "gegužė/birželis" įrašomas žodis "Graikija".
3 straipsnis
Šis sprendimas skirtas valstybėms narėms.
Priimta Briuselyje, 1999 m. liepos 14 d.

Labels: 19
6